Антоні Рамальетс

**Антоні Рамальетс Сымон** (, , Барселона, Іспанія — , Вільяфранка-дэль-Пенэдэс, Каталонія, Іспанія) — іспанскі футбаліст (брамнік), а таксама менеджар і трэнер іспанскіх клубаў.

Правёў большую частку сваёй кар’еры ў «Барселоне» ў 1950-х і пачатку 1960-х гадоў, выйграўшы Трафей Саморы як лепшы брамнік у Ла Лізе 5 разоў (гэта дасягненне паўтарыў праз паўстагоддзя, у 2012 годзе Віктар Вальдэс.

Рамальетс прадстаўляў Іспанію на чэмпіянаце свету 1950. У 1960-х атрымаў некалькі трафеяў як менеджар, у прыватнасці, выйграўшы два галоўных трафеяў з «Рэал Сарагоса».

## Клубная кар’ера 
Нарадзіўся ў Барселоне, Каталонія; падпісаў кантракт з «Барселонай» ў 1947 годзе ва ўзросце 23 гадоў, з клуба «Рэал Вальядалід», дзе ён таксама правёў свой першы сезон пасля продажу на правах арэнды. Ён вярнуўся ў клуб, дэбютаваўшы ў Ла Лізе ў матчы супраць «Севільі» 28 лістапада 1948 г., які скончыўся перамогай з лікам 2:1. Хоць гэта было яго адзінае з’яўленне на працягу сезону, ён у рэшце рэшт стаў гульцом асновы, з’яўляючыся неад’емнай часткай абароны, як яго каманда — тады «Клуб дэ Футбол Барселона» (па завяршэнні Грамадзянскай вайны ва ўмовах дыктатуры Франка футбольным клубам забаранілі выкарыстоўваць неіспанамоўныя назвы, у выніку каманда была ў 1941 годзе вымушана змяніць назву са старога, англамоўнага Football Club Barcelona на «правільнае» іспанскае Club de Fútbol Barcelona) — працягваў выйграваць лігу (6 разоў) і ўнутраныя кубкі (5 разоў), а ў сезоне 1951-52, у якім «Барселона» выйграла пяць галоўных трафеяў, ён гуляў у 28 матчах чэмпіянату, і ў першы раз атрымаў прыз Трафей Саморы.

Да 1950 Антоні быў важным членам клуба «Барселона», якая таксама ўключала такіх зорак як Жаана Сегара, Марыяна Гансальва Фальконэ, Ласла Куба, Шандар Кочыш, Эварыста дэ Маседа, Луіс Суарэс, Золтан Цыбар і іншыя. За час выступлення за «Барселону» ён адыграў у 538 матчах, у тым ліку 288 матчаў у розных лігах нацыянальных чэмпіянатах.

На заходзе кар’еры гульца, у 1961 годзе, у фінале Кубка чэмпіёнаў-1961 супраць «Бенфікі» пры ліку 1:1 36-гадовы капітан каманды Рамальетс забіў аўтагол, і матч скончыўся паразай 2:3. Падчас турніру ён атрымаў мянушку «Кот з Мараканы».

Таксама сыграў сем гульняў за неафіцыйную каталонскую зборную.

## Сям’я 
Жонка Пакіта Дамінгес, дзве дачкі.

## Узнагароды і трафеі 
### Ігрок 
Клубныя трафеі («Барселона»):
* Ла Ліга: 1947-48, 1948-49, 1951-52, 1952-53, 1958-59, 1959-60
* Копа дэль Рэй: 1950-51, 1951-52, 1952-53, 1956-57, 1958-59
* Кубак Эвы Дуартэ: 1948, 1952, 1953
* Кубак кірмашоў: 1955-58, 1958-60
* Лацінскі кубак: 1952

Індывідуальныя трафеі:
* Трафей Саморы: 1951-52, 1955-56, 1956-57, 1958-59, 1959-60

### Трэнер 
«Сарагоса»:
* Копа дэль Рэй: 1963-64
* Кубак кірмашоў: 1963-64

## Смерць 
Антоні Рамальетс памёр у сваім доме недалёка ад Барселоны 31 ліпеня 2013 года, ва ўзросце 89 гадоў.

## Крыніцы 
## Літаратура 
* Lorenz Knieriem, Matthias Voigt: Fußballweltmeisterschaft 1950 Brasilien (= AGON-WM-Geschichte. Bd. 4). Agon-Sportverlag, Kassel 2003, ISBN 3-89784-217-3. 
* Dietrich Schulze-Marmeling, Hubert Dahlkamp: Die Geschichte der Fußball-Weltmeisterschaften. Die Werkstatt, Göttingen 2001, ISBN 3-89533-336-0. 

## Спасылкі 
* BDFutbol профіль іграка
* BDFutbol профіль трэнера/менеджэра
* Antoni Ramallets
* Антоніа Рамальетс 

Катэгорыя:Футбольныя варатары
Катэгорыя:Футбалісты Іспаніі
Катэгорыя:Футбольныя трэнеры Іспаніі
Катэгорыя:Ігракі зборнай Іспаніі па футболе
Катэгорыя:Ігракі ФК Барселона
Катэгорыя:Ігракі ФК Рэал Вальядалід
Катэгорыя:Ігракі ФК Мальёрка
Катэгорыя:Трэнеры ФК Эльчэ Ілісітана
Катэгорыя:Трэнеры ФК Эркулес Алікантэ
Катэгорыя:Трэнеры ФК Лагроньес
Катэгорыя:Трэнеры ФК Рэал Вальядалід
Катэгорыя:Трэнеры ФК Рэал Мурсія
Катэгорыя:Трэнеры ФК Рэал Сарагоса